[{"text_idx": "#000002", "text": "Cynhaliodd orthoptyddion yn Ysbyty Brenhinol Gwent ABUHB 'Patch Party' ar 18fed o Awst! Roedd y parti i gyd-fynd a\u0302 dathliadau GIG75. Roedden nhw ychydig yn hwyr i\u2019r parti gan fod rhaid aros am wyliau ysgol er mwyn dathlu gyda\u2019r plant!"}, {"text_idx": "#000003", "text": "Nod y parti oedd annog cleifion ifanc sydd ar hyn o bryd yn cael triniaeth ar gyfer 'llygad diog' - sy'n cael ei adnabod yn feddygol fel Amblyopia."}, {"text_idx": "#000004", "text": "Amblyopia yw'r achos mwyaf cyffredin ar gyfer golwg gwan y gellir ei drin mewn plant ifanc."}, {"text_idx": "#000005", "text": "Gall amblyopia neu lygad diog ddigwydd mewn plant sydd angen sbectol, neu sydd a\u0302 llygad croes (llygad sy'n troi i mewn neu allan). Mae atgyfeirio at Orthoptydd yn hanfodol gan fod tystiolaeth yn dangos bod triniaeth yn fwyaf effeithiol pan fo plentyn yn llai nag 8 oed. Felly mae angen triniaeth brydlon yn dilyn diagnosis, gan arwain at well canlyniad i'r claf yn dilyn triniaeth."}, {"text_idx": "#000008", "text": "Yn aml gall plant fod yn amharod i wisgo darn llygad, felly syniad y parti oedd i'r plant gael hwyl gydag eraill sy'n cael triniaeth a hefyd roedd rhieni'n gallu sgwrsio a chymharu strategaethau ar gyfer annog eu plentyn i gydymffurfio a\u0302 thriniaeth."}, {"text_idx": "#000009", "text": "Cafodd y rhai oedd yn gallu mynychu\u2019r parti amser llawn hwyl (fel y gwelir yn y ffotograffau!); ac mae'r adran eisoes yn edrych ymlaen at yr un nesaf!"}, {"text_idx": "#000010", "text": "Llongyfarchiadau mawr i Charlie a wisgodd ei batsh am y tro cyntaf yn y parti \u2013 rydym mor falch ohonoch!"}, {"text_idx": "#000011", "text": "Hefyd 'Diolch yn fawr!' i Tesco Risca am roi danteithion i'r plant, Carrie Hopkins Rheolwr Cyfarwyddiaeth Offthalmoleg am ei rhodd ariannol a chleifion allanol Offthalmoleg am fenthyg eu man aros!"}, {"text_idx": "#000012", "text": "Mae adborth gan rieni a fynychodd y digwyddiad wedi bod yn hynod gadarnhaol gyda llawer yn gofyn \u2018pryd mae\u2019r un nesaf?\u2019."}, {"text_idx": "#000014", "text": "Dywedodd un o\u2019r cleifion oedd yn aros am driniaeth \u2018roedd hi mor hyfryd gweld y plant yn cael amser mor hwyliog!\u2019"}]